 

Har problemer med at nettet faller ut pga. rekkevidde/dårlig signal, OG at selve ruteren ”slutter” og virke og må restartes. Denne tror jeg kan løse problemet!:
Linksys SRX (WRT54GX)

MIMO er en ny antenneteknikk for bedre rekkevidde og hastighet. Vi har testet WRT54GX - den nye ruteren fra Linksys som er blant de første på markedet med denne teknikken.


Av Brynjulf Blix


Torsdag 20. oktober 2005

	Ruterne fra TV2-testen:
 

20.10.05
D-Link DI-634M
 

20.10.05
SMC Barricade G Turbo
 

20.10.05
Jensen LongRange



MIMO står for Multiple In Mutiple Out, og teknikken generelt er ikke helt dagfersk. Den ble omtalt allerede i 1996 i en artikkel fra Bell Labs. 

Både Belkin og Linksys annonserte produkter med denne teknikken, basert på Airgo sin basisteknologi ”TrueMIMO” allerede i fjor, men det er først nå de begynner å bli tilgjengelige. Linksys har dessuten skapt sin egen term "SRX" som står for "Speed and Range eXpansion" 

Grovt skissert går teknikken ut på å sende flere signaler på samme frekvens på flere antenner. Ved å bruke en signalering som utnytter refleksjonene som oppstår i dekningsområdet, får man bedre rekkevidde og høyere hastighet enn ved andre antenneløsninger. 

Ordinært trådløst utstyr bruker enkle eller doble antenner, og med ordinære signaler vil refleksjonene i dekningsområdet ofte gi utfasinger og dermed mindre rekkevidde. 

Installasjon 
WRT54GX er stilig i designet, og bryter helt med Linksys’ tidligere design. Etter vår smak er det en forbedring. 

De tre antennene vitner om at dette ikke er en vanlig trådløs ruter, den ser helt annerledes ut. 

Den har 4 LAN porter og 1 WAN-port, pluss kontakt for den eksterne strømforsyningen. 

Installasjon og oppsett er helt ordinært. Den har et greit og oversiktlig Web-grensesnitt, i likhet med de fleste andre rutere på markedet. 

Dokumentasjonen på CD og ”Quick Installation” på papir er god. 
WRT54GX har alle ordinære finesser som den deler med alle dagens rutere, men heller ingen utover dette, som f.eks. avansert filtrering, trafikkprioritering eller QoS for IP-telefoni. 

Den er raskt oppe igjen etter å ha gjort endringer, det er bare snakk om få sekunder. 

Overlegen rekkevidde 
Vi testet ytelsen ved å bevege oss ut av huset og rundt i nabolaget med vår bærbare Dell 8600. Vi testet både med det interne 802.11g kortet i Dell’en og med Linksys’ PC-kort WPC54GX. 

Rekkevidden var praktisk talt den samme, ytterst i dekningsområdet var det en gråsone hvor signalet kom og gikk, så det var vanskelig å måle i meter. 

Men at rekkevidden var langt bedre enn noen andre løsninger vi har testet var det ikke tvil om! 
	[image: image3.jpg]







Alle andre trådløse rutere vi har testet dekker opp til den blå sirkelen, mer eller mindre. 

Men Linksys WRT54GX rakk helt ut til den røde sirkelen, selv om hastigheten var svært lav og varierende i de ytterste ti meterne. 

Også i vårt problematiske kontormiljø var rekkevidden helt overlegen. Den håndterte de vanskelige plasseringene med glans, og leverte gode hastigheter både gjennom murvegger og perforerte stålplater. 

Sammenlignet med ordinære rutere snakker vi om ren utklassing! 

(En kollega hadde forøvrig nettopp bygd på huset og flyttet arbeidsrommet hvor ruteren sto. Etter dette beklaget han seg over at det ikke lenger var trådløs dekning i flere deler av huset. Han fikk med seg denne Linksys-ruteren hjem for å teste, og signalindikatoren i PCene endret seg fra "no connection" til "Very Good".) 

Bra hastighet 
Hastigheten var også svært bra. Den lå hakket over vår ordinære konfigurasjon med D-Link DI-624 og Dell’s interne 802.11g kort. 

Sammenlignet med D-Links komprimerte X-treme G, ligger den langt under, men denne hastigheten fungerer bare på komprimerbare data, og tar stor plass i kanalspekteret. 

Sammenligner vi Linksys-løsningen med både ruter og kort med kombinasjonen Linksys ruter og Dell’s innebygde, var det ikke stor forskjell. I praksis merker du ikke forskjell. 

Konklusjon 

Linksys WRT54GX har en rekkevidde som er overlegen i forhold til alle andre rutere med 802.11g som vi har testet. 

Hastigheten er også helt på høyden, og begge egenskapene oppnås selv med klienter uten MIMO-støtte. 

Prisen ligger noe høyere enn mange andre trådløse rutere, i området rundt 1000 kroner, men kan forsvares der rekkevidde er svært viktig. 

Norsk distributører er EET og Ingram Micro som kan opplyse om hvor du kan få kjøpt ruteren. 
	Oppsummering

Topp rekkevidde og hastighet

Ingen spesielle


Pris: kr 1 090,- (kr 872,- eks. mva)


Egenskaper:
WLAN type:

802.11g 

Turbo hastighet:

Mbit/sek

Rekkevidde:

Utmerket 

Overføringskvalitet:

Utmerket 

Tekniske data
Karakter:

Stabillitet:    
8 av 10

Rekkevidde:    
10 av 10

Egenskaper:    
6 av 10

Installasjon/oppsett:    
9 av 10

Lignende produkter fra:
Komplett.no
PS Data
Elkjøp
Best Buy
Dell Norge
YaTack

 Linksys Wireless-G Broadband Router With SRX WRT54GX

 shg.no AS
 1.078 kr. 

 NetShop ASA
 1.095 kr. 
 


[image: image20.png]



 Stretto
 1.103 kr. 

 Databutikken
 1.127 kr. 

 CSHOP
 1.184 kr. 

